stanford-oval/wikipedia huggingface dataset:
สมเด็จพระราชาธิบดีอับดุลละฮ์แห่งปะหัง

| เหรียญรางวัล> โปโล.ตัวแทนของ   มาเลเซีย .ซีเกมส์ |
| --- | --- | --- |
|  |  สิงคโปร์ 1983 | ทัวร์นาเมนต์ชาย |
สมเด็จพระราชาธิบดี สุลต่านอับดุลลาห์ ริอายาตุดดิน อัล-มุสตาฟา บิลลาห์ ชาห์ อิบนี อัลมัรฮูม สุลต่าน ฮัจญี อาห์มัด อัล-มุสตาอิน บิลลาห์ ชาห์ หรือ สุลต่านอับดุลลาห์ เสด็จพระราชสมภพวันที่ 30 กรกฎาคม พ.ศ. 2502 ในเมืองเปอกัน รัฐปะหัง สหพันธรัฐมาลายา ทรงดำรงตำแหน่งเป็นสุลต่านรัฐปะหัง เมื่อวันที่ 15 มกราคม พ.ศ. 2562 จากนั้นทรงได้รับการแต่งตั้งเป็น ยังดีเปอร์ตวนอากง องค์ที่ 16 แห่งมาเลเซียโดยสภาผู้ปกครอง เมื่อวันที่ 24 มกราคม พ.ศ. 2562 โดยทรงเข้าพระราชพิธีสาบานตนขึ้นเป็น ยังดีเปอร์ตวนอากงแห่งมาเลเซียที่ พระราชวังหลวง ณ พระราชวังอิสตานา เนอการา กรุงกัวลาลัมเปอร์ เมื่อวันที่ 31 มกราคม พ.ศ. 2562 – 31 มกราคม พ.ศ. 2567 พระองค์ทรงดำรงตำแหน่ง เตงกู มะห์โกตา (มกุฎราชกุมาร) รัฐปะหัง ยาวนานเกือบ 44 ปีและในปี พ.ศ. 2559 พระองค์ได้รับการแต่งตั้งเป็นผู้สำเร็จราชการแทนพระองค์แห่งปะหังจากสุลต่านอัจญี อาห์มัด ชาห์ ผู้เป็นพระราชบิดา
พระราชประวัติ

เตงกู อับดุลลาห์ เสด็จพระราชสมภพเมื่อวันพฤหัสบดีที่ 30 กรกฎาคม พ.ศ. 2502 ที่พระราชวังอิซตานา มังกา ตุงกัล เมืองเปอกัน ซึ่งเป็นรัชสมัยของสุลต่านอะบู บาการ์แห่งปะหัง สุลต่านแห่งรัฐปะหังองค์ที่ 4 มีพระนามแต่แรกประสูติว่า เตงกู อับดุลลาห์ พระองค์เป็นพระราชโอรสองค์แรกของมกุฎราชกุมารแห่งปะหัง ในขณะนั้น (เตงกู อะฮ์มัด ชะฮ์ ซึ่งเป็นเป็นพระราชโอสรองค์ที่ 3 ของสุลต่านอะบู บาการ์ กับสมเด็จพระราชชนนีเติงกูอัมปวน อัฟซัน สองปีหลังจากที่มลายาได้รับเอกราช ภายใต้การปกครองของ สมเด็จพระราชาธิบดีอับดุล ระห์มัน ยังดีเปอร์ตวนอากงองค์ที่ 1 พระญาติสนิท เรียกพระองค์แบบลำลองว่า "อาลัม"
โดยเป็นพระราชบุตรองค์ที่ 4 จากจำนวนพี่น้อง 8 พระองค์ พระองค์ทรงมีพระเชษฐภคินีคือเตงกู เมอรียัม พระองค์เป็นพระราชโอรสองค์โตของสุลต่านอะฮ์มัด ชะฮ์ สุลต่านแห่งรัฐปะหัง พระราชอนุชาของพระองค์คือเตงกู อับดุล ราห์มาน และเตงกู อับดุล ฟาฮัด มูอัดซัม ชาห์
การศึกษา

พระองค์ได้รับการศึกษาขั้นต้นที่โรงเรียนสุลต่านฮัมเหม็ด เมืองเปอกัน โรงเรียนเซนต์โทมัสกวนตัน ก่อนเสด็จไปศึกษาต่อต่างประเทศ ตั้งแต่ทรงพระเยาว์ ทรงสนพระราชหฤทัยในด้านกีฬา เช่น ฮอกกี้ ฟุตบอล และเซปักตะกร้อ ครั้งหนึ่งพระองค์ได้รับเลือกให้เป็นตัวแทนของโรงเรียน เขต และรัฐในเกมฟุตบอลระดับประเทศ
พระองค์ทรงเข้ารับการศึกษาศาสนาอิสลามเป็นการส่วนพระองค์ทุกสัปดาห์ในห้องทำงานของพระองค์ในพระราชวัง และทรงศึกษาโดยกะดีเบซาร์แห่งรัฐปะหัง
พระองค์ศึกษาต่อในสหราชอาณาจักรโดยเข้าเรียนที่ โรงเรียนอัลเดนแฮม เมืองเอลส์ทรีมณฑลฮาร์ทฟอร์ดเชอร์  ตั้งแต่ปีพ.ศ. 2518 ถึง 2520 จากนั้นพระองค์ศึกษาต่อที่วิทยาลัยเดวิส กรุงลอนดอน เป็นเวลาสองปี เช่นเดียวกับราชวงศ์อื่น ๆ ทั่วโลก พระองค์เข้าเรียนที่ โรงเรียนนายร้อยทหารบกแซนด์เฮิสต์ เป็นเวลาสองปีเช่นกัน พระองค์ได้รับยศร้อยตรีจากสมเด็จพระราชินีนาถเอลิซาเบธที่ 2 ในปีพ.ศ. 2524 หลังจากนั้นพระองค์ทรงศึกษาที่ วิทยาลัยวูสเตอร์ มหาวิทยาลัยออกซฟอร์ด และราชวิทยาลัยสมเด็จพระราชินีนาถเอลิซาเบธ ทรงสำเร็จการศึกษาด้านกิจการต่างประเทศและการทูต
รัชทายาท

ภายหลังการประสูติของพระองค์ เตงกู อับดุลลาห์อยู่ในตำแหน่งรัชทายาทอำดับที่ 2 ในสายการสืบราชสันตติวงศ์แห่งปะหัง ต่อจาก เตงกู อิบราฮิม พระอัยกา  และตามด้วยเตงกู มะห์โกตา(มกุฎราชกุมาร) ซึ่งเป็นพระราชบิดาของพระองค์  เมื่อพระอัยกาเสด็จสวรรคตในปี พ.ศ. 2517 และพระราชบิดาขึ้นครองราชย์ เตงกู อับดุลลาห์กลายเป็นรัชทายาทพระองค์แรกแห่งปะหัง
รัชทายาท > มกุฎราชกุมาร

เมื่อวันที่ 1 กรกฎาคม พ.ศ. 2518 พระองค์ได้รับการแต่งตั้งเป็นเตงกู มะห์โกตา(มกุฎราชกุมาร)แห่งปะหัง และต่อมาได้ขึ้นรับตำแหน่งเมื่อวันที่ 23 ตุลาคม พ.ศ. 2520 ณ พระราชวัง อิสตานา อะบู บาการ์ เมืองเปอกัน ก่อนได้รับการแต่งตั้งเป็นสุลต่าน พระองค์ทรงดำรงตำแหน่งมกุฎราชกุมารยาวนานที่สุดเป็นอันดับสองเป็นเวลาเกือบ 44 ปี ในบรรดารัชทายาทแห่งราชบัลลังก์ทั่วโลก รองจากเจ้าชายชาลส์ เจ้าชายแห่งเวลส์ (สมเด็จพระเจ้าชาลส์ที่ 3 แห่งสหราชอาณาจักร)
รัชทายาท > ผู้สำเร็จราชการ

เตงกู อับดุลลาห์ทรงได้รับแต่งตั้งให้เป็นผู้สำเร็จราชการแทนพระองค์แห่งรัฐปะหัง เมื่อพระราชบิดาได้รับการแต่งตั้งยังดีเปอร์ตวนอากง ในปี พ.ศ. 2522
หลังจากพระราชบิดาสวรรคต เตงกู อับดุลลาห์ได้ขึ้นครองบัลลังก์อย่างเป็นทางการในฐานะเจ้าผู้สำเร็จราชการแห่งรัฐปะหังตั้งแต่ปี พ.ศ. 2559 หลังจากนั้น พระองค์ได้เข้าร่วมพิธีอย่างเป็นทางการและพิธีการในสำนักพระราชวัง
เจ้าผู้ครองนคร > สุลต่านองค์ที่ 6 แห่งปะหัง

หลังจากการสละราชสมบัติของพระราชบิดาเนื่องจากพระอาการประชวร เมื่อวันที่ 11 มกราคม พ.ศ. 2562 พระองค์ได้รับการแต่งตั้งจากสภาแห่งรัฐปะหังให้ดำรงตำแหน่งสุลต่านองค์ที่ 6 แห่งรัฐปะหังแทนพระราชบิดา พระองค์ทรงได้รับการประกาศอย่างเป็นทางการเมื่อวันที่ 15 มกราคม พ.ศ. 2562 มีพระนามเต็มว่า "สุลต่านอับดุลลาห์ ริ‘อายาตุดดิน อัล-มุสตาฟา บิลลาห์ ชาห์ อิบนี อัลมัรฮูม สุลต่าน ฮัจญี อาห์มัด อัล-มุสตา‘อิน บิลลาห์ ชาห์" ณ พระราชวังอิซตานา อะบู บาการ์ เมืองเปอกัน รัฐปะหัง
ยังดีเปอร์ตวนอากง > พระราชพิธีบรมราชาภิเษก

หลังจากนั้นไม่นาน ในวันที่ 24 มกราคม พ.ศ. 2562 สภาผู้ปกครองในการประชุมสภาผู้ปกครองสมัยพิเศษครั้งที่ 251 ตกลงเลือกให้พระองค์เป็นยังดีเปอร์ตวนอากงองค์ที่ 16 แทนสมเด็จพระราชาธิบดีมูฮัมมัดที่ 5 แห่งกลันตัน ที่สละราชสมบัติ พระองค์ทรงสาบานตนเข้ารับดำรงตำแหน่งเพื่อเริ่มขึ้นครองราชย์ ณ พระราชวังอิสตานา เนอการา กรุงกัวลาลัมเปอร์ เมื่อวันที่ 31 มกราคม พ.ศ. 2562 พิธีราชาภิเษกของยังดีเปอร์ตวนอากง จัดขึ้นที่พระราชวังอิสตานา เนอการา กรุงกัวลาลัมเปอร์เมื่อวันที่ 30 กรกฎาคม พ.ศ. 2562 เจ็ดเดือนหลังจากพระองค์ขึ้นครองราชย์
ในขณะเดียวกัน การบริหารจัดการในปะหัง พระองค์ทรงแต่งตั้งผู้สำเร็จราชการให้กับพระราชโอรสคือเติงกูฮัซซานัล อิบราฮิม อาลัม ชะฮ์ อย่างไรก็ตาม ณ วันที่ได้รับการแต่งตั้ง เตงกู ฮัสซานัล ยังทรงกำลังศึกษาต่อที่โรงเรียนนายร้อยทหารบกแซนด์เฮิสต์ ด้วยเหตุนี้ เตงกู ฮัสซานัลจึงทรงได้รับความช่วยเหลือในการปฏิบัติหน้าที่โดยสภาแห่งรัฐปะหัง นำโดยพระราชอนุชาของสุลต่านอับดุลละห์ ซึ่งเป็นพระปิตุลา (อา) ของเตงกู ฮัสซานัล คือเตงกูอับดุล ราห์มาน และเตงกู อับดุล ฟาฮัด มูอัดซัม ชาห์ ตั้งแต่วันที่ 15 กุมภาพันธ์ พ.ศ. 2562 จนกระทั่งพระองค์ทรงสำเร็จการศึกษาในวันที่ 15 ธันวาคม พ.ศ. 2562
ยังดีเปอร์ตวนอากง > ในฐานะประมุขแห่งรัฐ

สุลต่านอับดุลลาห์ ในฐานะประมุขแห่งรัฐมักเสด็จเยือนต่างประเทศเพื่อกระชับความสัมพันธ์ระหว่างประเทศของมาเลเซีย ตลอดจนเข้าร่วมพระราชพิธีตามคำเชิญอย่างเป็นทางการ โดยปกติแล้วพระองค์จะเสด็จพร้อมด้วยสมเด็จพระราชินี และบางครั้งจะเสด็จพร้อมด้วยคณะรัฐมนตรีและรัฐบาล พระองค์มักจะพบปะกับประชาชนในระหว่างเสด็จอย่างทรงเป็นกันเอง อย่างไรก็ตาม ภารกิจนี้ถูกระงับในปีพ.ศ. 2563 และ พ.ศ. 2564 เนื่องจากการระบาดของโควิด-19 ซึ่งทำให้การเสด็จไปเยือนรัฐต่าง ๆ ต้องเลื่อนออกไป
พระมเหสีและพระชายา

เตงกู อับดุลลาห์ ทรงอภิเษกสมรสกับพระราชธิดาองค์ที่ 3  ของสมเด็จพระราชาธิบดีอิสกันดาร์ สุลต่านแห่งรัฐยะโฮร์ คือ ตุนกู ฮาจะฮ์ อาซีซะฮ์ อามีนะฮ์ ไมมูนะฮ์ อิซกันดารียะฮ์ เมื่อวันที่ 6 มีนาคม พ.ศ. 2529 ที่มัสยิดสุลต่าน อาบู บาการ์ รัฐยะโฮร์ พระองค์มีพระราชบุตร 5 พระองค์ โดยเป็นพระราชโอรส 3 พระองค์ และพระราชธิดา 2 พระองค์
พระองค์ทรงอภิเษกสมรสเป็นครั้งที่สองกับจูเลีย ราอิซ ซึ่งเป็นอดีตนักแสดงชาวมาเลเซีย และมีพระราชธิดา 3 พระองค์
พระราชสันติวงศ์

พระราชโอรสและพระราชธิดาทุกพระองค์ได้รับการศึกษาในสหราชอาณาจักร พระราชโอรสบุญธรรมและเป็นพระโอรสองค์สุดท้องของเตงกู อาริฟ บันดาฮารา อิบราฮิม และพระชายาองค์ที่ 3 ซาร์รีนา บินตี อับดุลลาห์
- พระราชโอรสบุญธรรมซึ่งพระองค์ทรงรับมาอุปการะ
เติงกูอามีร์ นัซเซอร์ อิบราฮิม (พระโอรสของเตงกู อาริฟ บันดาฮารา อิบราฮิม ผู้ล่วงลับ) ประสูติเมื่อวันที่ 25 สิงหาคม พ.ศ. 2529 (พระชันษา 36 ปี) ณ โรงพยาบาลเกาะปะหัง รัฐปะหัง ทรงเสกสมรสเมื่อวันที่ 19 ธันวาคม ค.ศ.2013 กับ ซูไรยา อัฟซาน มีพระโอรสดังนี้
• เตงกู อดัม อิบราฮิม ชาห์
• เตงกู สุไลมาน อับดุลลาห์ ชาห์
• เตงกู นูห์ มูฮัมหมัด ชาห์
- พระราชโอรสและพระราชธิดาในสุลต่านอับดุลลาห์กับเติงกู อัมปวนแห่งรัฐปะหัง
เติงกู อะฮ์มัด อิซกันดาร์ ชะฮ์ ประสูติและสิ้นพระชนม์เมื่อวันที่ 24 กรกฎาคม ค.ศ.1990
เติงกูฮัซซานัล อิบราฮิม อาลัม ชะฮ์ ประสูติเมื่อวันที่ 17 กันยายน พ.ศ. 2538 (พระชนมายุ 27 พรรษา) ณ โรงพยาบาลเต็งกู อัมปวนอัฟซาน (Hospital Tengku Ampuan Afzan) เมืองกวนตัน สำเร็จการศึกษาปริญญาตรีด้านความสัมพันธ์ระหว่างประเทศจากโรงเรียนการทูตและความสัมพันธ์ระหว่างประเทศแห่งเจนีวา ประเทศสวิตเซอร์แลนด์
เติงกู มูฮัมมัด อิซกันดาร์ รีอายาตุดดิน ชะฮ์ ประสูติเมื่อวันที่ 3 สิงหาคม พ.ศ. 2540 (พระชนมายุ 26 พรรษา) สำเร็จการศึกษาจากมหาวิทยาลัยออกซ์ฟอร์ดบรูกส์ ประเทศอังกฤษ
เติงกู อะฮ์มัด อิซมาอิล มูอัดซัม ชะฮ์ ประสูติเมื่อวันที่ 11 กันยายน พ.ศ. 2543 (พระชนมายุ 22 พรรษา) สำเร็จการศึกษาจาก วิทยาลัยรอยัลฮอลโลเวย์ มหาวิทยาลัยลอนดอน ประเทศอังกฤษ
เติงกูปูเตอรี อัฟซัน อามีนะฮ์ ฮาฟิดซาตุลละฮ์ประสูติเมื่อวันที่ 11 กันยายน พ.ศ. 2543 (พระชนมายุ 22 พรรษา) สำเร็จการศึกษาจาก วิทยาลัยรอยัลฮอลโลเวย์ มหาวิทยาลัยลอนดอนประเทศอังกฤษ
เติงกูปูเตอรี จีฮัน อาซีซะฮ์ อาตียาตุลละฮ์ ประสูติเมื่อวันที่ 27 เมษายน พ.ศ. 2545 (พระชนมายุ 21 พรรษา) ทรงกำลังศึกษาจากมหาวิทยาลัยศิลปะเชิงสร้างสรรค์ เมืองฟาร์แนม ประเทศอังกฤษ
- พระราชธิดาในพระชายาจูเลีย ราอิซ
เติงกูปูเตอรี อีมัน อัฟซัน ประสูติเมื่อวันที่ 11 พฤศจิกายน พ.ศ. 2535 (พระชันษา 30 ปี) ณ โรงพยาบาลกัวลาลัมเปอร์ สำเร็จการศึกษาจากมหาวิทยาลัยนอตติงแฮม ประเทศอังกฤษ ทรงเสกสมรสเมื่อวันที่ 24 สิงหาคม พ.ศ. 2561 กับเตงกู อาบู บาการ์ อาหมัด แห่งรัฐปะหัง (มีศักดิ์เป็นลูกพี่ลูกน้องกัน) มีพระโอรส-พระธิดาดังนี้
• เติงกู เซน เอดิน ชาห์
• เตงกู อาเลยา นอร์ลิน
2. เติงกูปูเตอรี อีลีชา อามีรา ประสูติเมื่อวันที่ 1 ตุลาคม พ.ศ. 2538 (พระชันษา 27 ปี) ณ โรงพยาบาลกัวลาลัมเปอร์ สำเร็จการศึกษาจากมหาวิทยาลัยนอตติงแฮม ประเทศอังกฤษ
3. เติงกูปูเตอรี อิลยานา ประสูติเมื่อวันที่ 20 เมษายน พ.ศ. 2540 (พระชันษา 26 ปี) ณ โรงพยาบาล Gleneagles กัวลาลัมเปอร์ สำเร็จการศึกษาจากมหาวิทยาลัยนอตติงแฮม ประเทศอังกฤษ
มุขลิงคัม

บทความนี้เกี่ยวกับหมู่บ้านในรัฐอานธรประเทศ สำหรับศาสนวัตถุ ดูที่ มุขลึงค์
| มุขลิงคัม ศรีมุขลิงคัม |
| --- | --- |
หมู่บ้าน
ศรีมุขลิงคเทวาลยัม
มุขลิงคัม
พิกัด:  18°36′00″N 83°58′00″E﻿ / ﻿18.6000°N 83.9667°E﻿ / 18.6000; 83.9667
ประเทศ:  อินเดีย
รัฐ: อานธรประเทศ
อำเภอ: ศรีกกุลัม
ประชากร
 • ทั้งหมด: 3,204 คน
เขตเวลา: UTC+5:30 (IST)
PIN: 532428
ทะเบียนรถยนต์: AP30 (เดิม)  AP39 (จากปี 2019)
มุขลิงคัม (เตลูกู: ముఖలింగం; Mukhalingam) เป็นหมู่บ้านในอำเภอศรีกกุลัม รัฐอานธรประเทศ ประเทศอินเดีย ในอดีตมีชื่อว่ากลิงคนครี และเคยเป็นราชธานีของจักรวรรดิคงคาตะวันออกระหว่างศตวรรษที่ 6 ถึง 12
มุขลิงคัมตั้งอยู่บนฝั่งแม่น้ำวมสธาร ห่างไป 48 กิโลเมตรจากศรีกกุลัม และ 160 กิโเมตรจากวิศาขาปัฏฏณัม
มุขลิงคัมเป็นที่ตั้งของเทวาลัยพระศิวะสามแห่ง คือ มธุเกศวร (Madhukeswara), โสเมศวร (Someswara) และ ภีเมศวร (Bhimeswara) อายุระหว่างปลายศตวรรษที่แปดถึงสิบเอ็ด เทวาลัยสำคัญของหมู่บ้าน ซึ่งคือศรีมุขลิงคเทวาลยัม สร้างขึ้นโดยกษัตริย์แห่งคงคาตะวันออก กมรานาพะ เทวะ ที่สอง (Kamaranaba Deva II) ทวดของอนันตวรมัน โจฑคงคา แห่งกลิงคะ
วรอตสวัฟ

| วรอตสวัฟ |
| --- | --- |
จากซ้ายไปขวา: เกาะเปียแซก และเกาะอาสนวิหาร พร้อมกับอาสนวิหารวรอตสวัฟ ศาลากลางเมืองเก่า โรงละครหุ่นเชิด จัตุรัสตลาด และโบสถ์นักบุญเอลิซาเบธ โรงแรมมอนอปอล สถานีรถไฟวรอตสวัฟกวุฟนือ มหาวิทยาลัยวรอตสวัฟ
   ธง ตราอาร์ม
คำขวัญ: Wrocław: miasto spotkań  (Polish for "Wrocław – The Meeting Place")
วรอตสวัฟแสดงแผนที่ประเทศโปแลนด์วรอตสวัฟแสดงแผนที่จังหวัดดอลนือชล็อนสก์วรอตสวัฟแสดงแผนที่ยุโรป
พิกัด: 51°06′36″N 17°01′57″E﻿ / ﻿51.11000°N 17.03250°E﻿ / 51.11000; 17.03250
ประเทศ:  โปแลนด์
จังหวัด: ดอลนือชล็อนสก์
เทศมณฑล: เทศมณฑลนคร
ก่อตั้ง: คริสต์ศตวรรษที่ 10
สิทธิของนคร: ค.ศ. 1214
การปกครอง
 • นายกเทศมนตรี: ยัตแซก ซูตรึก
พื้นที่
 • ตัวเมือง: 292.92 ตร.กม. (113.10 ตร.ไมล์)
ความสูงจุดสูงสุด: 155 เมตร (509 ฟุต)
ความสูงจุดต่ำสุด: 105 เมตร (344 ฟุต)
ประชากร (31 ธันวาคม ค.ศ. 2020)
 • ตัวเมือง: 641,928 (4th) คน
 • ความหนาแน่น: 2,190 คน/ตร.กม. (5,700 คน/ตร.ไมล์)
 • รวมปริมณฑล: 1,250,000 คน
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 50-041 ถึง 54–612
รหัสพื้นที่: +48 71
ทะเบียนรถ: DW, DX
เว็บไซต์: www.wroclaw.pl
วรอตสวัฟ (โปแลนด์: Wrocław, ออกเสียง: [vrɔt͡swaf] ( ฟังเสียง); Lower Silesian: Brassel; ละติน: Vratislavia, Wratislavia) หรือ เบร็สเลา (เยอรมัน: Breslau, [ˈbʁɜslaʊ] ( ฟังเสียง)) เป็นเมืองหลักของจังหวัดดอลนือชล็อนสก์ ประเทศโปแลนด์ และถือว่าเป็นที่นัดพบสำคัญในทวีปยุโรป มีความหลากหลายและการเปี่ยมล้นด้วยวัฒนธรรมของประวัติศาสตร์ในเมืองนี้ เป็นดังสะพานเชื่อม ที่เชื่อมระหว่างคนในแต่ละรุ่น แต่ละวัฒนธรรมเข้าด้วยกัน เป็นแบบเมืองที่ทันสมัยของเมืองใหญ่ ที่มีพื้นฐานทางประวัติศาสตร์ ชีวิตที่เต็มด้วยวัฒนธรรมและการศึกษา และมากไปกว่านั้น เมืองวรอตสวัฟใกล้เขตชายแดนของสองประเทศ นั่นคือชายแดนติดกับประเทศเช็กเกีย และชายแดนติดกับประเทศเยอรมนี ตั้งอยู่ห่างกรุงเบอร์ลิน 350 กิโลเมตร, ห่างจากกรุงปราก 280 กิโลเมตร, ห่างจากกรุงเวียนนา 390 กิโลเมตร และห่างจากกรุงวอร์ซอ 340 กิโลเมตร มีประชากร 632,240 คน ทำให้เป็นเมืองใหญ่อันดับ 4 ของประเทศโปแลนด์
Breslau
เมืองพี่น้อง

สกอเปีย, ประเทศมาซิโดเนียเหนือ
เบรดา, ประเทศเนเธอร์แลนด์
เดรสเดิน, ประเทศเยอรมนี
ชาร์ลอตต์, รัฐนอร์ทแคโรไลนา สหรัฐ
กัวดาลาฮารา, ประเทศเม็กซิโก
ฮราเดตส์กราลอเว, ประเทศเช็กเกีย
เกานัส, ประเทศลิทัวเนีย
ลวิว, ประเทศยูเครน
รามัทกาน, ประเทศอิสราเอล
โทรอนโต, ประเทศแคนาดา
อิซมีร์, ประเทศตุรกี
วีสบาเดิน, ประเทศเยอรมนี
ยศทหารเม็กซิโก

ตารางข้างล่างต่อไปนี้คือข้อมูลเกี่ยวกับยศทหาร และ กองกำลังกึ่งทหารของเม็กซิโก
ชั้นสัญญาบัตร

| ชั้นยศ> NATO Code.กองทัพเม็กซิโก | นายพล (General / Admiral)> OF-10.กองทัพเม็กซิโก | นายพล (General / Admiral)> OF-9.กองทัพเม็กซิโก | นายพล (General / Admiral)> OF-8.กองทัพเม็กซิโก | นายพล (General / Admiral)> OF-7.กองทัพเม็กซิโก | นายพล (General / Admiral)> OF-6.กองทัพเม็กซิโก | นายพัน (Capitán / Comandante)> OF-5.กองทัพเม็กซิโก | นายพัน (Capitán / Comandante)> OF-4.กองทัพเม็กซิโก | นายพัน (Capitán / Comandante)> OF-3.กองทัพเม็กซิโก | นายร้อย (Teniente)> OF-2.กองทัพเม็กซิโก | นายร้อย (Teniente)> OF-2.กองทัพเม็กซิโก | นายร้อย (Teniente)> OF-1.กองทัพเม็กซิโก | นายร้อย (Teniente)> OF-1.กองทัพเม็กซิโก | นักเรียนนายร้อย> OF-D.กองทัพเม็กซิโก |
| --- | --- | --- | --- | --- | --- | --- | --- | --- | --- | --- | --- | --- | --- |

  กองทัพบก: 
| ภาษาสเปน |  | Secretario de la defensa nacional | General de división | General de brigada | General brigadier | Coronel | Teniente Coronel | Mayor | Capitán primero | Capitán segundo | Teniente Primero | Subteniente |  |
| ภาษาไทย |  | พลเอก | พลโท | พลตรี | พลจัตวา | พันเอก | พันโท | พันตรี | ร้อยเอก (พิเศษ) | ร้อยเอก | ร้อยโท | ร้อยตรี |  |
  กองทัพเรือ: 
| ภาษาสเปน |  | Secretario de Marina | Almirante | Vicealmirante | Contralmirante | Capitán de Navio | Capitán de Fragata | Capitán de Corbeta | Teniente de Navio | Teniente de Fragata | Teniente de Corbeta | Guardiamarina | Alferez |
| ภาษาไทย |  | พลเรือเอก | พลเรือโท | พลเรือตรี | พลเรือจัตวา | นาวาเอก | นาวาโท | นาวาตรี | เรือเอก | เรือโท | เรือตรี | เรือจัตวา |  |
  กองทัพอากาศ: 
| ภาษาสเปน |  |  | General de división | General de ala | General de grupo | Coronel | Teniente Coronel | Mayor | Capitán primero | Capitán segundo | Teniente Primero | Subteniente |  |
| ภาษาไทย |  | พลอากาศเอก | พลอากาศโท | พลอากาศตรี | พลอากาศจัตวา | นาวาอากาศเอก | นาวาอากาศโท | นาวาอากาศตรี | เรืออากาศเอก (พิเศษ) | เรืออากาศเอก | เรืออากาศโท | เรืออากาศตรี |  |
กองกำลังกึ่งทหาร

  ตำรวจสหพันธรัฐ: 
| ภาษาสเปน |  | Comisionado General | Comisario General | Comisario Jefe | Comisario | Inspector General | Inspector Jefe | Inspector | Primer Subinspector | Segundo Subinspector | Oficial | Suboficial |  |
  กองกำลังแห่งชาติ: 
| ภาษาไทย |  | พลตำรวจเอก | พลตำรวจโท | พลตำรวจตรี | พลตำรวจจัตวา | พันตำรวจเอก | พันตำรวจโท | พันตำรวจตรี | ร้อยตำรวจเอก (พิเศษ) | ร้อยตำรวจเอก | ร้อยตำรวจโท | ร้อยตำรวจตรี |  |
ดูเพิ่ม

Military rank
Comparative military ranks
Military of Mexico
Army ranks and insignia of Mexico
กาตอวิตแซ

| กาตอวิตแซ |
| --- | --- |
เมือง
   ซ้ายไปขวา: Spodek ในเวลากลางคืน จัตุรัสตลาดในกาตอวิตแซ อาคาร NOSPR MCK International Congress Centre พิพิธภัณฑ์ไซลีเชียใหม่ ภาพสถานีรถไฟกาตอวิตแซจากจัตุรัส Szewczyk
   ธง ตราอาร์ม ตราสัญลักษณ์
กาตอวิตแซ
พิกัด: 50°15′30″N 19°01′39″E﻿ / ﻿50.25833°N 19.02750°E﻿ / 50.25833; 19.02750
ประเทศ:  โปแลนด์
จังหวัด: ชล็อนสก์
อำเภอ: อำเภอนคร
ก่อตั้ง: คริสต์ศตวรรษที่ 16 – ข้อมูลทางการแรกใน ค.ศ. 1598
สิทธิเมือง: 1865
การปกครอง
 • นายกเทศมนตรี: Marcin Krupa
พื้นที่
 • เมือง: 164.67 ตร.กม. (63.58 ตร.ไมล์)
 • รวมปริมณฑล: 5,400 ตร.กม. (2,100 ตร.ไมล์)
ความสูงจุดสูงสุด: 352 เมตร (1,155 ฟุต)
ความสูงจุดต่ำสุด: 266 เมตร (873 ฟุต)
ประชากร (31 ธันวาคม ค.ศ. 2020)
 • เมือง: 290,553  (อันดับที่ 11) คน
 • ความหนาแน่น: 1,780 คน/ตร.กม. (4,600 คน/ตร.ไมล์)
 • เขตเมือง: 2,710,397 คน
 • รวมปริมณฑล: 5,294,000 คน
เขตเวลา: UTC+01:00 (เวลายุโรปกลาง)
 • ฤดูร้อน  (เวลาออมแสง): UTC+02:00 (เวลาออมแสงยุโรปกลาง)
รหัสไปรษณีย์: 40-001 ถึง 40–999
รหัสพื้นที่: +48 32
ทะเบียนพาหนะ: SK
เว็บไซต์: www.katowice.eu
กาตอวิตแซ (โปแลนด์: Katowice, ออกเสียง: [katɔˈvitsɛ] ( ฟังเสียง); เยอรมัน: Kattowitz; เช็ก: Katovice; ไซลีเชีย: Katowicy; ระหว่าง ค.ศ. 1953–1956: Stalinogród) เป็นเมืองสำคัญในจังหวัดชล็อนสก์ในประเทศโปแลนด์ ตั้งอยู่ทางตอนใต้ของประเทศ ในปี พ.ศ. 2564 กาตอวิตแซมีประชากร 286,960 คน โดยมีผู้อยู่อาศัยประมาณ 315,000 คน กาตอวิตแซเป็นส่วนหนึ่งของมหานคร GZM ที่มีประชากรประมาณ 2.3 ล้านคน และมหานครกาตอวิตแซ-โอสตราวาที่ขยายขอบเขตเป็นส่วนหนึ่งประเทศเช็กเกีย มีประชากร 5 ล้านคน
ในช่วงคริสตศตวรรษที่ 18 หลังจากที่มีการค้นพบแหล่งถ่านหินในพื้นที่ ทำให้มีการอพยพของผู้คนเข้ามาและพัฒนาเป็นหมู่บ้าน โดยต่อมาในช่วงปฏิวัติอุตสาหกรรม   ได้มีการพัฒนาพื้นที่หลายแห่งจากพื้นที่ไร่นากลายมาเป็นโรงงาน โดยเฉพาะโรงงานถลุงเหล็ก โรงถลุงแร่ ทำให้มีการอพยพของประชาชนเข้ามาในพื้นที่ และได้มีการพัฒนาระบบสาธารณูปโภคส่วนอื่นตามมา ทั้งในส่วนของสถานพยาบาล และสถานศึกษา โดยในส่วนของมหานครของสหภาพยุโรปมีมูลค่าการผลิตประมาณ $114.5  พันล้านดอลลาร์สหรัฐ โดยเฉพาะในเขตอุตสาหกรรมพิเศษกาตอวิตแซนับเป็นเขตที่ทำรายได้อันดับ 4 ของเขตเศรษฐกิจอิสระ
กาตอวิตแซได้ถูกจัดให้เป็นเมืองดนตรีโดยยูเนสโก และเมืองโลกโดยหน่วยงานGlobalization and World Cities Research Network เนื่องจากเป็นศูนย์กลางการค้า ธุรกิจ การขนส่ง และวัฒนธรรมของบริเวณพื้นที่
เขตพื้นที่เมืองโดยรอบ

| เมือง | ประชากร (30 มิ> ย. 2560) | พื้นที่ (km2) | ความหนาแน่น (km2) |
| --- | --- | --- | --- |
| Katowice | 297,197 | 164.67 | 1,896 |
| Sosnowiec | 204,958 | 91.06 | 2,444 |
| Gliwice | 181,715 | 133.88 | 1,474 |
| ซับแช | 175,016 | 80.40 | 2,352 |
| Bytom | 168,968 | 69.44 | 2,661 |
| รูดาชลอนสกา | 138,754 | 77.73 | 1,860 |
| ตือคือ | 128,191 | 81.64 | 1,590 |
| ดอมบรอวากูร์ญิตชา | 121,387 | 188.73 | 682 |
| Chorzów | 109,151 | 33.24 | 3,420 |
| Jaworzno | 92,215 | 152.67 | 626 |
| Mysłowice | 74,600 | 65.75 | 1,139 |
| Siemianowice Śląskie | 67,710 | 25.5 | 2,809 |
| Piekary Śląskie | 55,820 | 39.98 | 1,477 |
| Świętochłowice | 50,529 | 13.31 | 4,097 |
เขตพื้นที่เมืองโดยรอบ > ภูมิอากาศ

| ข้อมูลภูมิอากาศของกาตอวิตแซ> เดือน | ข้อมูลภูมิอากาศของกาตอวิตแซ> ม.ค. | ข้อมูลภูมิอากาศของกาตอวิตแซ> ก.พ. | ข้อมูลภูมิอากาศของกาตอวิตแซ> มี.ค. | ข้อมูลภูมิอากาศของกาตอวิตแซ> เม.ย. | ข้อมูลภูมิอากาศของกาตอวิตแซ> พ.ค. | ข้อมูลภูมิอากาศของกาตอวิตแซ> มิ.ย. | ข้อมูลภูมิอากาศของกาตอวิตแซ> ก.ค. | ข้อมูลภูมิอากาศของกาตอวิตแซ> ส.ค. | ข้อมูลภูมิอากาศของกาตอวิตแซ> ก.ย. | ข้อมูลภูมิอากาศของกาตอวิตแซ> ต.ค. | ข้อมูลภูมิอากาศของกาตอวิตแซ> พ.ย. | ข้อมูลภูมิอากาศของกาตอวิตแซ> ธ.ค. | ข้อมูลภูมิอากาศของกาตอวิตแซ> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 14.6 (58.3) | 18.8 (65.8) | 23.0 (73.4) | 28.2 (82.8) | 32.2 (90) | 34.6 (94.3) | 35.4 (95.7) | 37.2 (99) | 34.9 (94.8) | 26.6 (79.9) | 22.5 (72.5) | 18.2 (64.8) | 37.2 (99) |
| อุณหภูมิสูงสุดเฉลี่ย °C (°F) | 0.9 (33.6) | 2.5 (36.5) | 7.4 (45.3) | 13.4 (56.1) | 18.7 (65.7) | 21.5 (70.7) | 23.4 (74.1) | 23.2 (73.8) | 18.6 (65.5) | 13.5 (56.3) | 6.8 (44.2) | 2.2 (36) | 12.68 (54.82) |
| อุณหภูมิเฉลี่ยแต่ละวัน °C (°F) | -2.0 (28.4) | -1.1 (30) | 2.9 (37.2) | 8.1 (46.6) | 13.2 (55.8) | 16.3 (61.3) | 17.9 (64.2) | 17.5 (63.5) | 13.3 (55.9) | 8.7 (47.7) | 3.5 (38.3) | -0.5 (31.1) | 8.15 (46.67) |
| อุณหภูมิต่ำสุดเฉลี่ย  °C (°F) | -5.3 (22.5) | -4.7 (23.5) | -1.5 (29.3) | 2.5 (36.5) | 7.1 (44.8) | 10.5 (50.9) | 12.2 (54) | 11.8 (53.2) | 8.1 (46.6) | 4.1 (39.4) | 0.2 (32.4) | -3.5 (25.7) | 3.46 (38.23) |
| อุณหภูมิต่ำสุดที่เคยบันทึก °C (°F) | -31.0 (-23.8) | -30.0 (-22) | -21.0 (-5.8) | -8.2 (17.2) | -4.0 (24.8) | 0.0 (32) | 4.8 (40.6) | 1.7 (35.1) | -2.0 (28.4) | -9.0 (15.8) | -16.3 (2.7) | -24.4 (-11.9) | −31 (−23.8) |
| หยาดน้ำฟ้า มม (นิ้ว) | 32.8 (1.291) | 34.5 (1.358) | 36.7 (1.445) | 49.6 (1.953) | 62.9 (2.476) | 79.9 (3.146) | 90.7 (3.571) | 65.5 (2.579) | 58.4 (2.299) | 52.1 (2.051) | 48.1 (1.894) | 41.6 (1.638) | 652.8 (25.701) |
| วันที่มีหยาดน้ำฟ้าโดยเฉลี่ย | 11.9 | 11.6 | 11.9 | 11.9 | 11.8 | 13.4 | 12.3 | 10.9 | 11.1 | 11.3 | 13.3 | 13.9 | 145.3 |
แหล่งที่มา: climatebase.ru
เมืองพี่น้อง

กาตอวิตแซมีเมืองพี่น้องกับเมืองดังนี้:
โคโลญ ประเทศเยอรมนี
ดอแนตสก์ ประเทศยูเครน
โกรนิงเงิน ประเทศเนเธอร์แลนด์
กอชิตเซ ประเทศสโลวาเกีย
ลวิว ประเทศยูเครน
มิชโกลส์ ประเทศฮังการี
โมบีล สหรัฐ
โอเดนเซ ประเทศเดนมาร์ก
โอปาวา ประเทศเช็กเกีย
ออสตราวา ประเทศเช็กเกีย
ปูลา ประเทศโครเอเชีย
แซ็งเตเตียน ประเทศฝรั่งเศส
เฉิ่นหยาง ประเทศจีน
เซาท์ดับลิน ประเทศไอร์แลนด์
แหล่งข้อมูลอื่น

The Municipal Council of the City of Katowice
Interesting things and places in Katowice
50°16′N 19°01′E﻿ / ﻿50.267°N 19.017°E﻿ / 50.267; 19.017
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef 
แผนที่ของมหานคร โดยมีกาตอวิตแซอยู่บริเวณตรงกลาง
แปวต์ชึตแซ

| แปวต์ชึตแซ |
| --- | --- |
ศาลากลาง
   ตราอาร์ม
แปวต์ชึตแซ
พิกัด: 53°2′36″N 15°18′19″E﻿ / ﻿53.04333°N 15.30528°E﻿ / 53.04333; 15.30528
ประเทศ:  โปแลนด์
จังหวัด: ปอมอแชซาคอดแญ
เทศมณฑล: Choszczno
เทศบาล: แปวต์ชึตแซ
พื้นที่
 • ทั้งหมด: 13.07 ตร.กม. (5.05 ตร.ไมล์)
ประชากร (2006)
 • ทั้งหมด: 2,698 คน
 • ความหนาแน่น: 210 คน/ตร.กม. (530 คน/ตร.ไมล์)
Postal code: 73-260
เว็บไซต์: http://www.pelczyce.pl
แปวต์ชึตแซ (โปแลนด์: Pełczyce, [pɛu̯ˈt​͡ʂɨt​͡sɛ]; เยอรมัน: Bernstein, ภาษาคาชูเบียน: Bersztén) เป็นเมืองทางตะวันตกเฉียงเหนือของประเทศโปแลนด์ ห่างจากเมืองคอชต์ชนอ 20 กิโลเมตร อยู่ในเขตจังหวัดปอมอแชซาคอดแญ มีเนื้อที่ 13.07 ตารางกิโลเมตร และในปี ค.ศ. 2006 มีประชากร 2,698 คน
แหล่งข้อมูลอื่น

Official town webpage
53°02′40″N 15°18′10″E﻿ / ﻿53.04444°N 15.30278°E﻿ / 53.04444; 15.30278
ตือคือ

| ตือคือ |
| --- | --- |
ตือคือในเดือนสิงหาคม ค.ศ. 2009
   ตราอาร์ม
คำขวัญ: ตือคือ - สถานที่ที่ดี
ตือคือ
พิกัด: 50°07′25″N 18°59′12″E﻿ / ﻿50.12361°N 18.98667°E﻿ / 50.12361; 18.98667
ประเทศ:  โปแลนด์
จังหวัด: ชล็อนสก์
เทศมณฑล: เทศมณฑลนคร
กล่าวถึงครั้งแรก: ค.ศ. 1467
สิทธิเมือง: ค.ศ. 1951
การปกครอง
 • นายกเทศมนตรี: Maciej Gramatyka
พื้นที่
 • ตัวเมือง: 81.64 ตร.กม. (31.52 ตร.ไมล์)
ประชากร (31 ธันวาคม ค.ศ. 2020)
 • ตัวเมือง: 126,871  (อันดับที่ 28) คน
 • ความหนาแน่น: 1,560 คน/ตร.กม. (4,000 คน/ตร.ไมล์)
 • เขตเมือง: 2,746,000 คน
 • รวมปริมณฑล: 4,620,624 คน
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 43-100 ถึง 43-135
รหัสพื้นที่: +48 32
ป้ายทะเบียนรถยนต์: ST
เว็บไซต์: https://umtychy.pl/
ตือคือ (โปแลนด์: Tychy, [ˈtɨxɨ] ( ฟังเสียง); เยอรมัน: Tichau; ไซลีเชีย: Tychy) เป็นเมืองในจังหวัดชล็อนสก์ ประเทศโปแลนด์ ในภูมิภาคชล็อนสก์ ตั้งอยู่ห่างจากกาตอวิตแซทางตอนใต้ประมาณ 20 กิโลเมตร (12 ไมล์)
ตือคือมีชื่อเสียงในด้านอุตสาหกรรมการผลิตเบียร์และเบียร์ตรา Tyskie ที่ก่อตั้งในคริสต์ศตวรรษที่ 17 เมืองตือคือเติบโตอย่างต่อเนื่องตั้งแต่ ค.ศ. 1950 โดยมีสาเหตุหลักจากผลการวางนโยบายสังคมนิยมช่วงหลังสงครามที่ทำขึ้นเพื่อกระจายประชากรของอัปเปอร์ไซลีเชีย
ประวัติ > ศัพทมูลวิทยา

ชื่อเล่น Tychy มาจากศัพท์ภาษาโปแลนด์ว่า cichy หมายถึง "เงียบ" หรือ "คงที่". ถึงแม้ว่าชื่อนี้จะดูเหมาะสมเมื่อดูประวัติของตัวเมือง ชื่อนี้กลับดูเหมือนย้อนแย้งเมื่อเทียบกับการเติบโตของเมืองตั้งแต่ ค.ศ. 1950 เป็นต้นมา
วัฒนธรรม และศิลปะ

พิพิธภัณฑ์ศิลปะทางศิลปจุลจิตรกรรม Henryk Jan Dominiak ในตือคือ (โปแลนด์: Muzeum Miniaturowej Sztuki Profesjonalnej Henryk Jan Dominiak w Tychach)
เมืองพี่น้อง

ตือคือเป็นเมืองพี่น้องกับเมืองดังนี้:
กัสซีโน ประเทศอิตาลี
Marzahn-Hellersdorf (เบอร์ลิน) ประเทศเยอรมนี
โอเบอร์เฮาเซิน ประเทศเยอรมนี
แหล่งข้อมูลอื่น

Jewish Community in Tychy on Virtual Shtetl
วิกิมีเดียคอมมอนส์มีสื่อเกี่ยวกับ Tychy
Makropix.com เก็บถาวร 2013-02-23 ที่ เวย์แบ็กแมชชีน, 360° interactive view of a square in Old Tychy
Breakdown Lorry KAMIL, emergency breakdown service
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่